На основу члана 19. и 27. став 10. Закона о јавној својини („Службени гласник РС“ бр. 72/11, 88/13, 105/14, 104/16, 108/16, 113/17, 95/18 и 153/20), и чл. 27. став 3 Статута Града Ниша („Службени лист Града Ниша“, бр. 88/08, 143/16 и 18/19), Скуштина Града Ниша на седници дана\_\_\_\_\_\_\_\_\_\_\_\_\_\_\_2022. године, доноси

**Р Е Ш Е Њ Е**

**I**  **ДАЈУ СЕ НА КОРИШЋЕЊЕ**  Јавно комуналном предузећу „Паркинг сервис“ Ниш, ул. Генерала Милојка Лешјанина бр.39, на неодређено време и без накнаде, непокретности у јавној својини Града Ниша, и то:

-пословни простор за који није утврђена делатност-стрељана у површини од 256 м2, спратност:подрум, који се налази у улици Страхињића Бана бр.3 у Нишу, у објекту-Тржни центар „Амбасадор“, број улаза 1А;

-пословни простор за који није утврђена делатност-улаз са степеништем и мокрим чвором у површини од 20м2, спратност: приземље, који се налази у улици Страхињића Бана бр.3, у објекту-Тржни центар „Амбасадор“, број улаза 1Б,

постојећи на катастарској парцели бр.352/2 КО Ниш Бубањ, на којима је у В2 листу-листа непокретности бр. 5174 КО Ниш Бубањ уписано право јавне својине Града Ниша

У својству корисника непокретности у јавној својини Јавно комунално предузеће „Паркинг сервис“ Ниш, користиће наведене непокретност из претходног става, у складу са регистрованом делатношћу и позитивним законским прописима.

**II** Непокретности I овог решења, дају се на коришћење Јавно комуналном предузећу „Паркинг сервис“ Ниш у складу са регистрованом делатношћу јавног предузећа, са правом управљања односно одржавања, обнављања и унапређивања, са обавезом извршавања свих законских и других обавеза, као и у складу са природом и наменом ствари и у складу са важећим Законом о јавној својини и другим позитивним законским прописима, без права располагања и без уписа својства корисника у јавној књизи о евиденцији непокретности и правима на њима у смислу важећег Закона о јавној својини.

**III** Обавезује се Јавно комунално предузеће „Паркинг сервис“ Ниш, да у року од 8 (осам) дана, од дана пријема овог решења приступи закључењу Уговора о давању на коришћење наведене непокретности из става I овог решења, којим ће се ближе регулисати међусобна права и обавезе Града Ниша и Јавног комуналног предузећа „Паркинг сервис“ Ниш.

**IV**  Oво решење објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_\_\_\_\_\_\_\_2022. године**

**СКУПШТИНА ГРАДА НИША**

**ПРЕДСЕДНИК**

**др Бобан Џунић**

**О б р а з л о ж е њ е**

Градској управи за имовину и одрживи развој упућена је Иницијатива бр.6577/22 од 03.08.2022. године Јавно комуналног предузећа „Паркинг сервис“ Ниш, ради давања на коришћење простора у Тржном центру „Амбасадор“, и то пословних простора-стрељане и пословног простора, који се налази у подруму предметног објекта, у складу са регистрованом делатношћу тог јавног предузећа, као и захтев бр. 7892/2022 од 14.09.2022. године, са молбом да се размотри уступање наведених непокретности, на којима је уписано право јавне својине Града Ниша у поступку пред РГЗ СЛужбом за катастар непокретности Ниш.

Увидом у лист непокретности бр. 5174 КО Ниш-Бубањ, утврђено је да је у В2 листу, на посебним деловима објекта-пословни простор за који није утврђена делатност-стрељана у површини од 256 м2, број улаза 1А, спратност: подрум и пословни простор за који није утврђена делатност-улаз са степеништем и мокрим чвором у површини од 20м2, број улаза 1Б, спратност: приземље, уписано право јавне својине Града Ниша.

На основу члана 19. став 1 тачка 3) Закона о јавној својини („Службени гласник РС“ бр. 72/11, 88/13, 105/14, 104/16, 108/16, 113/17, 95/18 и 153/20)-у даљем тексту: Закон, прописано је да су корисници ствари у јавној својини-јавна предузећа, друштва капитала чији је оснивач Република Србија, аутономна покрајина и јединица локалне самоуправе, као и њихова зависна друтшва, на основу уговора закљученог на основу акта надлежног органа, а којим нису пренете у својину тог јавног предузећа, односно друштва. Чланом 21. истог Закона утврђено је да јавно предузеће које обавља делатност од општег интереса користи непокретности које му нису уложене у капитал, а на основу посебној закона, оснивачког акта или уговора закљученог са оснивачем.

Чланом 24. Закона прописано је да корисници из члана 21. овог закона управљају покретним и непокретним стварима у јавној својини које користе, као и да је управљање стварима у јавној својини њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано. Чланом 25. истог Закона није прописана могућност уписа корисника непокретности из члана 19 став 1 тачка 3) Закона, у јавним књигама о непокретности и правима на њима.

На основу Одлуке о оснивању Јавног комуналног предузећа „Паркинг сервис“ Ниш („Службени .лист Града Ниша“, бр. 145/2016-пречишћен текст и 18/2018), утврђено је да је Град Ниш основао наведено предузеће за обављање послова одржавања, управљања и коришћења јавних паркиралишта са циљем обављања услужне делатности у копненом саобраћају, која је од општег интереса, а на основу члана 5. Одлуке о комуналним делатностима („Службени .лист Града Ниша“, бр. 32/2007 – пречишћен текст, 40/2007, 11/2009, 66/2010 и 5/2014 – др.одлука*),* којим је предвиђено да за обављање комуналних делатности као што је уређење и одржавање јавних простора за паркирање, Скупштина Града оснива јавна комунална предузећа.

Увидом у решење Скупштине Града Ниша број 06-955/2020-15-02 од 02.11.2020. године, утврђено је да је истим ЈКП „Паркинг Сервис“ Ниш, дата на коришћење непокретност у јавној својини Града Ниша-гаража, која се налази у објекту Тржни центар „Амбасадор“ у ул. Страхињића Бана бр.3 у Нишу, те како ЈКП „Паркинг Сервис“ Ниш користи предметну непокретност ради обављања регистроване делатности, целисходно је и оправдано давање на коришћење и пословних простора, ближе описаних у диспозитиву овог решења, имајући у виду да се ради о непокретностима у јавној својини Града Ниша, а које се налазе у истом објекту, све у циљу ефикасног обављања делатности овог јавног предузећа.

Имајући у виду напред наведено, као и да јавна предузећа немају својство носиоца права јавне својине и да сходно напред цитираним законским одредбама могу стећи својство корисника у јавној својини, утврђено је да су испуњени услови прописани чланом 19. и чланом 21. наведеног Закона, на основу којих Град Ниш, као носилац права јавне својине, даје на коришћење, на неодређено време и без накнаде, Јавном комуналном предузећу „Паркинг сервис“ Ниш у Нишу, ради обављања регистроване делатности од општег интереса, непокретности-пословне просторе у јавној својини Града Ниша, описане у ставу I диспозитива овог решења.

**В.Д НАЧЕЛНИЦЕ**

**Ружица Ђорђевић**

**дипл.правник**